CELEX: 22014D0225
Language: et
Date: 2014-10-24 00:00:00
Title: EMP ühiskomitee otsus nr 225/2014, 24. oktoober 2014, millega muudetakse EMP lepingu II lisa „Tehnilised normid, standardid, katsetamine ja sertifitseerimine” ja IV lisa „Energeetika” [2015/1449]

3.9.2015   
            
            
               ET
            
            
               Euroopa Liidu Teataja
            
            
               L 230/28
            
         EMP ÜHISKOMITEE OTSUS
   nr 225/2014,
   24. oktoober 2014,
   millega muudetakse EMP lepingu II lisa „Tehnilised normid, standardid, katsetamine ja sertifitseerimine” ja IV lisa „Energeetika” [2015/1449]
   EMP ÜHISKOMITEE,
   võttes arvesse Euroopa Majanduspiirkonna lepingut (edaspidi „EMP leping”), eriti selle artiklit 98,
   ning arvestades järgmist:
   
               (1)
            
            
               Nõukogu 5. detsembri 1985. aasta direktiiv 85/536/EMÜ bensiini kütusekomponentide asendamisega säästetud toornafta kohta (1) tunnistati kehtetuks Euroopa Parlamendi ja nõukogu 13. oktoobri 1998. aasta direktiiviga 98/70/EÜ bensiini ja diislikütuse kvaliteedi ning nõukogu direktiivi 93/12/EMÜ muutmise kohta, (2) mis on mõlemad inkorporeeritud EMP lepingusse, ning sellest tulenevalt tuleks direktiiv 85/536/EMÜ EMP lepingust välja jätta.
            
         
               (2)
            
            
               Seetõttu tuleks EMP lepingu II ja IV lisa vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   EMP lepingu II lisa XXVI peatüki punkti 1 (nõukogu direktiiv 85/536/EMÜ) tekst jäetakse välja.
   Artikkel 2
   EMP lepingu IV lisa punkti 6 (nõukogu direktiiv 85/536/EMÜ) tekst jäetakse välja.
   Artikkel 3
   Käesolev otsus jõustub 1. novembril 2014, tingimusel et kõik EMP lepingu artikli 103 lõike 1 kohased teated on edastatud (3).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 24. oktoober 2014
      
         
            EMP ühiskomitee nimel
         
         
            eesistuja
         
         Kurt JÄGER
      
   
   
      (1)  ELT L 334, 12.12.1985, lk 20.
   
      (2)  ELT L 350, 28.12.1998, lk 58.
   
      (3)  Põhiseadusest tulenevaid nõudeid ei ole nimetatud.